Nariadenie Komisie (ES) č. 245/2002
z 8. februára 2002,
ktorým sa dopĺňa príloha k nariadeniu (ES) č. 2400/96 o zápise určitých názvov do Registra chránených označení pôvodu a chránených zemepisných označení ustanoveného v nariadení Rady (EHS) č. 2081/92 o ochrane zemepisných označení, a označení pôvodu poľnohospodárskych výrobkov a potravín
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín [1], naposledy zmenené a doplnené nariadením Komisie (ES) 2796/2000 [2], najmä na jeho článok 6 (3) a 4,
keďže:
(1) Podľa článku 5 nariadenia (EHS) 2081/92 poslalo Španielsko Komisii žiadosť o registráciu názvu "Khaki Ribera del Xúquer" ako označenia pôvodu a Taliansko poslalo Komisii dve žiadosti o registráciu názvov "Asparago bianco di Cimadolmo" a "Ciliegia di Marostica" ako zemepisných označení.
(2) V súlade s článkom 6 (1) nariadenia sa zistilo, že tieto žiadosti spĺňajú všetky požiadavky ustanovené v nariadení, najmä obsahujú všetky požadované informácie v súlade s článkom 4 nariadenia.
(3) Komisia nedostala žiadne námietky podľa článku 7 nariadenia týkajúce sa názvov uvedených v prílohe k tomuto nariadeniu po ich uverejnení v Úradnom vestníku Európskych spoločenstiev (Official Journal of the European Communities) [3].
(4) Preto by sa tieto názvy mali zapísať do registra chránených označení pôvodu a chránených zemepisných označení a z tohto dôvodu by mali byť chránené v celom spoločenstve ako chránené označenia pôvodu alebo chránené zemepisné označenia.
(5) Príloha k tomuto nariadeniu dopĺňa prílohu k nariadeniu Komisie (ES) 2400/96 [4], naposledy zmenenému a doplnenému nariadením (ES) 2601/01 [5],
PRIJALA TOTO NARIADENIE:
Článok 1
Názvy uvedené v prílohe k tomuto nariadeniu sa pridávajú do prílohy k nariadeniu (ES) 2400/96 a zapisujú sa ako chránené označenia pôvodu (CHOP) alebo chránené zemepisné označenia (CHZO) do Registra chránených označení pôvodu a chránených zemepisných označení ustanovenom v článku 6 (3) nariadenia (EHS) 2081/92.
Článok 2
Toto nariadenie nadobúda účinnosť 20. deň odo dňa jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 8. februára 2002.